《麻姑山》
宋代·朱彦

羽驾龙车旧宅，金炉玉简幽宫。双练亭前秋水，七星杉下春风。

莲沼何年变白，桃源几度翻红。明月清阴轩上，星冠羽褐髯翁。

一弄瑶池新曲，夜寒风入霜松。

作者简介：朱彦，字世英，南丰（今属江西）人。神宗熙宁九年（一○七六）进士，调舒州司法参军。哲宗绍圣中除江西转运判官，未几，移江东。徽宗继位，召为刑部侍郎。大观元年（一一○七），以显谟阁待制知杭州。四年，徙知颍昌府。宣和中，以疾乞归。卒于江宁，年六十八。事见《乾道临安志》卷三、清同治《南丰县志》卷二三。今录诗八首。